రోహిత్ శర్మ @8,000.. విరాట్ కోహ్లీ టాప్
లక్ష్యఛేదనలో భారత్‌కి శుభారంభం లభించలేదు. ఆరంభంలోనే ఓపెనర్ శిఖర్ ధావన్ (12: 15 బంతుల్లో 2x4), కెప్టెన్ విరాట్ కోహ్లి (20: 22 బంతుల్లో 2x4) పేలవంగా వికెట్లు చేజార్చుకోగా.. ఆ తర్వాత వచ్చిన రిషబ్ పంత్ (16: 16 బంతుల్లో 1x4, 1x6), విజయ్ శంకర్ (16: 21 బంతుల్లో 1x6) నిరాశపరిచారు. కానీ.. ఒంటరిగా పోరాడిన ఓపెనర్ రోహిత్ శర్మ (56: 89 బంతుల్లో 4x4) అర్ధశతకంతో జట్టులో గెలుపు ఆశలు రేపాడు. కానీ.. జట్టు స్కోరు 132 వద్ద అతను ఔటవగా. తర్వాత వచ్చిన జడేజా (0) డకౌటయ్యాడు. దీంతో.. 28.5 ఓవర్లు ముగిసే సమయానికి భారత్ 132/6తో పీకల్లోతు కష్టాల్లో నిలిచింది. ఈ దశలో అసాధారణంగా ఆడిన కేదార్ జాదవ్ (44: 57 బంతుల్లో 4x4, 1x6), భువనేశ్వర్ కుమార్ (46: 54 బంతుల్లో 2x4, 1x6) జోడీ.. మళ్లీ గెలుపు ఆశలు రేపారు. కానీ.. స్లాగ్ ఓవర్లలో ఇద్దరినీ వరుస ఓవర్లలో పెవిలియన్ బాట పట్టించిన ఆస్ట్రేలియా.. ఆఖరి బంతికి భారత్‌ను ఆలౌట్ చేసింది.
A wonderful innings of 46 from Bhuvneshwar Kumar comes to an end. #TeamIndia 223/7, need 50 runs off 24 deliveries… https://t.co/ZaMuLhRCer
&mdash; BCCI (@BCCI) 1552490615000
అంతకముందు ఆస్ట్రేలియా ఓపెనర్ ఉస్మాన్ ఖవాజా (100: 106 బంతుల్లో 10x4, 2x6) శతకం సాధించినా.. స్లాగ్ ఓవర్లలో పుంజుకున్న భారత్ బౌలర్లు ఆ జట్టుని 272/9కే పరిమితం చేశారు. టీమిండియా బౌలర్లలో భువనేశ్వర్ కుమార్ (3/48), జడేజా (2/45), మహ్మద్ షమీ (2/57) సత్తాచాటగా.. జస్‌ప్రీత్ బుమ్రా (0/39) పొదుపు బౌలింగ్‌తో ఆకట్టుకున్నాడు. ఆ జట్టులో ఖవాజాతో పాటు హ్యాండ్స్‌కబ్ (52: 60 బంతుల్లో 4x4) అర్ధశతకంతో సత్తాచాటగా.. గత వన్డేలో ఒంటిచేత్తో ఆ జట్టుని గెలిపించిన టర్నర్ (20: 20 బంతుల్లో 2x4, 1x6) ఈరోజు తక్కువ స్కోరుకే ఔటయ్యాడు.
5th ODI. India XI: R Sharma, S Dhawan, V Kohli, R Pant, K Jadhav, V Shankar, R Jadeja, B Kumar, K Yadav, M Shami, J… https://t.co/MWYfNbHQNx
&mdash; BCCI (@BCCI) 1552462588000
భారత్ తుది జట్టులో కెప్టెన్ విరాట్ కోహ్లీ రెండు మార్పులు చేశాడు. మణికట్టు స్పిన్నర్ చాహల్‌పై వేటు వేసి ఆల్‌రౌండర్‌ రవీంద్ర జడేజాని జట్టులోకి తీసుకున్నాడు. అలానే కేఎల్ రాహుల్‌ని తప్పించి.. అదనపు బౌలర్‌ రూపంలో మహ్మద్ షమీకి అవకాశం ఇచ్చాడు. విజయ్ శంకర్‌ రూపంలో ఇప్పటికే టీమ్‌లో ఒక ఆల్‌రౌండర్ ఉన్న విషయం తెలిసిందే.
5th ODI. Australia XI: A Finch, U Khawaja, M Stoinis, P Handscomb, G Maxwell, A Turner, A Carey, J Richardson, P Cu… https://t.co/5NZTIjtsH9
&mdash; BCCI (@BCCI) 1552462588000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.